title: Odluka o osnivanju „Službenog lista Europskih zajednica”

text:
               01/Sv. 13

               HR

               Službeni list Europske unije

               4

         31958D1006(02)

               P 017/419

               SLUŽBENI LIST EUROPSKE UNIJE

         ODLUKA
   o osnivanju „Službenog lista Europskih zajednica”
   VIJEĆE EUROPSKE ZAJEDNICE ZA ATOMSKU ENERGIJU,
   uzimajući u obzir članak 163. Ugovora o osnivanju Europske zajednice za atomsku energiju,
   uzimajući u obzir prijedloge predsjednika Skupštine i predsjednikâ Visoke vlasti, Komisije Europske ekonomske zajednice i Komisije Europske zajednice za atomsku energiju,
   budući da bi Europska ekonomska zajednica, Europska zajednica za ugljen i čelik te Europska zajednica za atomsku energiju trebale imati zajednički službeni list,
   ODLUČILO JE:
   osnovati „Službeni list Europskih zajednica” kao službeni list Zajednice u smislu članka 163. Ugovora o osnivanju Europske zajednice za atomsku energiju.

      Sastavljeno u Bruxellesu 15. rujna 1958.

            Za Vijeće

            Predsjednik

         BALKE


title: Odluka Vijeća 2012/158/ZVSP od 19. ožujka 2012. o izmjeni Odluke 2011/173/ZVSP o mjerama ograničavanja s obzirom na stanje u Bosni i Hercegovini

text:
               18/Sv. 010

               HR

               Službeni list Europske unije

               245

         32012D0158

               L 080/17

               SLUŽBENI LIST EUROPSKE UNIJE

               19.03.2012.

      ODLUKA VIJEĆA 2012/158/ZVSP
   od 19. ožujka 2012.
   o izmjeni Odluke 2011/173/ZVSP o mjerama ograničavanja s obzirom na stanje u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 21. ožujka 2011. donijelo Odluku 2011/173/ZVSP (1).

               (2)

               Na temelju preispitivanja Odluke 2011/173/ZVSP, mjere ograničavanja bi trebalo obnoviti do 22. ožujka 2013.

               (3)

               Odluku 2011/173/ZVSP bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   U članku 6. Odluke 2011/173/ZVSP, drugi stavak zamjenjuje se sljedećim:

      „Ova Odluka primjenjuje se do 22. ožujka 2013.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. ožujka 2012.

            Za Vijeće

            Predsjednica

         M. GJERSKOV

      (1)  SL L 76, 22.3.2011., str. 68.


title: Odluka Europskog parlamenta (EU) 2015/1653 od 29. travnja 2015. o razrješnici za izvršenje proračuna Europske agencije za okoliš za financijsku godinu 2013.

text:
               30.9.2015

               HR

               Službeni list Europske unije

               L 255/227

      ODLUKA EUROPSKOG PARLAMENTA (EU) 2015/1653
      od 29. travnja 2015.
      o razrješnici za izvršenje proračuna Europske agencije za okoliš za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europske agencije za okoliš za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za okoliš za financijsku godinu 2013., zajedno s odgovorima Agencije (1),

                  —

                  uzimajući u obzir izjavu o jamstvu (2), u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je za financijsku godinu 2013. u skladu s člankom 287. Ugovora o funkcioniranju Europske unije podnio Revizorski sud,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 –C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 401/2009 Europskog parlamenta i Vijeća od 23. travnja 2009. o Europskoj agenciji za okoliš i Europskoj informacijskoj i promatračkoj mreži za okoliš (5), a posebno njezin članak 13.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0083/2015),

         1.

            daje razrješnicu izvršnom direktoru Europske agencije za okoliš za izvršenje proračuna Agencije za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju koja čini njezin sastavni dio proslijedi izvršnom direktoru Europske agencije za okoliš, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 144.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 126, 21.5.2009., str. 13.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 88/666/EEZ: Odluka Vijeća od 21. prosinca 1988. o privremenoj primjeni prihvaćenog zapisnika o izmjeni Sporazuma između Europske ekonomske zajednice i Hong Konga o trgovini tekstilnim proizvodima

text:
               11/Sv. 113

               HR

               Službeni list Europske unije

               45

         31988D0666

               L 382/44

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 1988.
   o privremenoj primjeni prihvaćenog zapisnika o izmjeni Sporazuma između Europske ekonomske zajednice i Hong Konga o trgovini tekstilnim proizvodima
   (88/666/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je u očekivanju završetka postupaka potrebnih za njegovo sklapanje, Sporazum između Europske ekonomske zajednice i Hong Konga o trgovini tekstilnim proizvodima parafiran 2. listopada 1986. privremeno se primjenjuje od 1. siječnja 1987. u skladu, od strane Zajednice, s Odlukom 88/213/EEZ (1);
   budući da se tim Sporazumom predviđa mogućnost kvantitativnih prilagodbi kvotama za određene kategorije, kako bi se omogućilo uvođenje kombinirane nomenklature;
   budući da je nastavno na savjetovanje između Zajednice i Hong Konga parafiran prihvaćeni zapisnik 29. srpnja 1988. kojim se mijenjaju kvote za kategorije proizvoda 7 i 78 predviđene u Sporazumu;
   budući da se, u očekivanju završetka postupaka potrebnih za sklapanje Sporazuma i privremenog zapisnika, privremeni zapisnik treba primjenjivati privremeno s učinkom od 1. siječnja 1988., pod uvjetom da i od strane Hong Konga postoji uzajamna privremena provedba,
   ODLUČILO JE:
   Članak 1.
   U očekivanju završetka postupaka potrebnih za njegovo sklapanje, prihvaćeni zapisnik o izmjeni Sporazuma između Europske ekonomske zajednice i Hong Konga o trgovini tekstilnim proizvodima primjenjuje se privremeno s učinkom od 1. siječnja 1988., pod uvjetom da i od strane Hong Konga postoji uzajamna privremena provedba.
   Tekst prihvaćenog zapisnika je priložen ovoj Odluci.
   Članak 2.
   Komisija se poziva zatražiti suglasnost Vlade Hong Konga o privremenoj primjeni prihvaćenog zapisnika iz članka 1. i o tome obavijesti Vijeće.

      Sastavljeno u Bruxellesu 21. prosinca 1988.

            Za Vijeće

            Predsjednik

         V. PAPANDREOU

      (1)  SL L 97, 14.4.1988., str. 1.


title: Odluka Europskog parlamenta (EU) 2015/1646 od 29. travnja 2015. o zaključenju poslovnih knjiga Europskog potpornog ureda za azil za financijsku godinu 2013.

text:
               30.9.2015

               HR

               Službeni list Europske unije

               L 255/202

      ODLUKA EUROPSKOG PARLAMENTA (EU) 2015/1646
      od 29. travnja 2015.
      o zaključenju poslovnih knjiga Europskog potpornog ureda za azil za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europskog potpornog ureda za azil za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2013. zajedno s odgovorima Ureda (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Ured za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (5), a posebno njezin članak 35.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0085/2015),

         1.

            utvrđuje da konačna godišnja računovodstvena dokumentacija Europskog potpornog ureda za azil odgovara obliku u kojem je sadržana u prilogu izvješću Revizorskog suda;

         2.

            odobrava zaključenje poslovnih knjiga Europskog potpornog ureda za azil za financijsku godinu 2013.;

         3.

            nalaže svojem predsjedniku da ovu Odluku proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 102.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 132, 29.5.2010., str. 11.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Europskog parlamenta (EU) 2016/1506 od 28. travnja 2016. o zaključenju poslovnih knjiga Europskog potpornog ureda za azil za financijsku godinu 2014.

text:
               14.9.2016

               HR

               Službeni list Europske unije

               L 246/214

         ODLUKA EUROPSKOG PARLAMENTA (EU) 2016/1506
   od 28. travnja 2016.
   o zaključenju poslovnih knjiga Europskog potpornog ureda za azil za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog potpornog ureda za azil za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2014., s odgovorom Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Ured treba dobiti za izvršenje proračuna za financijsku godinu 2014. (05584/2016 – C8-0092/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (4), a posebno njezin članak 36.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0133/2016),

               1.

               utvrđuje da završni godišnji financijski izvještaji Europskog potpornog ureda za azil odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europskog potpornog ureda za azil za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Europskog potpornog ureda za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 102.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 132, 29.5.2010., str. 11.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2009/494/EZ: Odluka Komisije od 25. lipnja 2009. o određenim zaštitnim mjerama u vezi s visoko patogenom influencom ptica podtipa H5N1 u Hrvatskoj i Švicarskoj (priopćena pod brojem dokumenta C(2009) 4977)  Tekst značajan za EGP

text:
               03/Sv. 60

               HR

               Službeni list Europske unije

               112

         32009D0494

               L 166/74

               SLUŽBENI LIST EUROPSKE UNIJE

         ODLUKA KOMISIJE
   od 25. lipnja 2009.
   o određenim zaštitnim mjerama u vezi s visoko patogenom influencom ptica podtipa H5N1 u Hrvatskoj i Švicarskoj
   (priopćena pod brojem dokumenta C(2009) 4977)
   (Tekst značajan za EGP)
   (2009/494/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavke 1. i 7.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavke 1. i 6.,
   budući da:

               (1)

               Uredbom Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (3), utvrđuju se zahtjevi u pogledu veterinarskog certificiranja za uvoz i provoz peradi i određenih proizvoda od peradi kroz Zajednicu. Radi jasnoće i dosljednosti pravila Zajednice, primjereno je da se za potrebe ove Odluke uzmu u obzir definicije peradi i jaja za valenje iz te Uredbe.

               (2)

               Uredbom Komisije (EZ) br. 318/2007 od 23. ožujka 2007. o utvrđivanju zahtjeva zdravlja životinja za uvoz određenih vrsta ptica u Zajednicu i o uvjetima njihove karantene (4) utvrđuju se zahtjevi zdravlja životinja za uvoz određenih ptica u Zajednicu iz trećih zemalja i njihovih dijelova. Radi jasnoće i dosljednosti pravila Zajednice, primjereno je da se za potrebe ove Odluke uzme u obzir definicija ptica iz te Uredbe.

               (3)

               Odluka Komisije 2006/265/EZ od 31. ožujka 2006. o određenim zaštitnim mjerama u vezi sa sumnjom na visoko patogenu influencom ptica u Švicarskoj (5) i Odluka Komisije 2006/533/EZ od 28. srpnja 2006. o određenim privremenim zaštitnim mjerama vezano uz visoko patogenu influencu ptica u Hrvatskoj (6) donesene su nakon pozitivnih nalaza visoko patogene influence ptica podtipa H5N1 kod divljih ptica u obje te treće zemlje. Tim je odlukama određeno da države članice moraju obustaviti uvoz žive peradi, bezgrebenki, farmski uzgojene i divlje pernate divljači i određenih drugih živih ptica, uključujući ptice kućne ljubimce, te jaja tih vrsta za valenje i određenih proizvoda od tih ptica iz određenih dijelova Hrvatske i Švicarske. Odlukom Komisije 2008/555/EZ od 26. lipnja 2008. o određenim zaštitnim mjerama u vezi s visoko patogenom influencom ptica podtipa H5N1 u Hrvatskoj i Švicarskoj (7), odluke 2006/265/EZ i 2006/533/EZ objedinjene su u jedan akt i trajanje mjera je produljeno do 30. lipnja 2009.

               (4)

               Odlukom Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici (8) utvrđuju se određene mjere biološke sigurnosti i ograničavanja, kako bi se spriječilo širenje te bolesti, uključujući uspostavljanje područja A i B nakon sumnje na izbijanje ili potvrđenog izbijanja te bolesti kod peradi.

               (5)

               Odlukom Komisije 2006/563/EZ od 11. kolovoza 2006. o određenim zaštitnim mjerama u vezi s visokopatogenom influencom ptica podtipa H5N1 kod divljih ptica u Zajednici (9) utvrđuju se određene zaštitne mjere za sprečavanje širenja te bolesti s divljih ptica na perad uključujući, na temelju ocjene rizika, uspostavljanje područja nadzora i praćenja uzimajući u obzir epidemiološke, zemljopisne i ekološke čimbenike nakon sumnje ili potvrđenog pozitivnog nalaza te bolesti kod divljih ptica.

               (6)

               Hrvatska je obavijestila Komisiju da nadležna tijela te treće zemlje primjenjuju zaštitne mjere jednake onima koje primjenjuju nadležna tijela država članica, kako je predviđeno Odlukom 2006/563/EZ, kada postoji sumnja ili kada je potvrđena visoko patogena influenca ptica podtipa H5N1 kod divljih ptica, te da će odmah obavijestiti Komisiju o bilo kakvim budućim promjenama zdravstvenog stanja životinja, uključujući posebno bilo kakve pozitivne nalaze te bolesti kod divljih ptica.

               (7)

               Švicarska je obavijestila Komisiju da nadležna tijela te zemlje primjenjuju zaštitne mjere jednake onima koje primjenjuju nadležna tijela država članica, kako je predviđeno odlukama 2006/415/EZ i 2006/563/EZ, kada postoji sumnja ili kada je potvrđena visoko patogena influenca ptica podtipa H5N1 kod peradi ili divljih ptica, te da će odmah obavijestiti Komisiju o bilo kakvim budućim promjenama zdravstvenog stanja životinja, uključujući posebno bilo kakvo izbijanje ili pozitivne nalaze te bolesti kod peradi ili divljih ptica. Također treba uzeti u obzir Sporazum između Europske zajednice i Švicarske Konfederacije o trgovini poljoprivrednim proizvodima (10).

               (8)

               Komisija će odmah obavijestiti države članice i proslijediti im sve takve informacije koje dobije od nadležnih tijela Hrvatske i Švicarske.

               (9)

               U svjetlu trenutačnog epidemiološkog stanja što se tiče visoko patogene influence ptica podtipa H5N1 u Zajednici i u trećim zemljama, te u svjetlu jamstava primljenih od Hrvatske, primjereno je da se u slučaju pozitivnog nalaza te bolesti kod divljih ptica na području Hrvatske, zaštitne mjere Zajednice koje se odnose na tu zemlju, primjenjuju samo na one dijelove Hrvatske za koje nadležno tijelo te države primjenjuje zaštitne mjere jednake onima utvrđenim u Odluci 2006/563/EZ.

               (10)

               U svjetlu jamstava primljenih od Švicarske, primjereno je da se u slučaju pozitivnog nalaza influence ptica podtipa H5N1 kod divljih ptica ili izbijanja te bolesti kod peradi na području Švicarske, zaštitne mjere koje se odnose na tu zemlju, primjenjuju samo na one dijelove Švicarske za koje nadležno tijelo te države primjenjuje zaštitne mjere jednake onima utvrđenim u odlukama 2006/415/EZ i 2006/563/EZ.

               (11)

               U Odluci Komisije 2007/777/EZ od 29. studenoga 2007. o utvrđivanju uvjeta zdravlja životinja i javnog zdravlja te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi (11), utvrđen je popis trećih zemalja iz kojih države članice mogu odobriti uvoz mesnih proizvoda i obrađenih želudaca, mjehura i crijeva, te su uspostavljeni režimi obrade koji se smatraju učinkovitima u inaktivaciji dotičnih patogena. Kako bi se spriječio rizik prenošenja bolesti putem takvih proizvoda, mora se primijeniti odgovarajuća obrada ovisno o zdravstvenom stanju u državi podrijetla i o vrstama od kojih su proizvodi dobiveni. Stoga je primjereno odobriti odstupanje od odredbe o obustavi uvoza mesnih proizvoda od divlje pernate divljači podrijetlom iz Hrvatske i Švicarske, pod uvjetom da su ti proizvodi u cijelosti obrađeni temperaturom od najmanje 70 °C.

               (12)

               Odluka 2008/555/EZ primjenjuje se do 30. lipnja 2009. U svjetlu trenutačnog epidemiološkog stanja, primjereno je mjere koje su u njoj predviđene produljiti do 31. prosinca 2010.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   Države članice obustavljaju uvoz ili unošenje u Zajednicu, iz onog dijela područja Hrvatske koji je navedeni u stavku 2. točki (a) i iz onog dijela područja Švicarske koji je naveden u stavku 2. točki (b), sljedećih artikala:

               (a)

               peradi, kako je definirana u članku 2. stavku 1. Uredbe (EZ) br. 798/2008;

               (b)

               jaja za valenje, kako su definirana u članku 2. stavku 2. Uredbe (EZ) br. 798/2008;

               (c)

               ptica, kako su definirane u članku 3. točki (a) Uredbe (EZ) br. 318/2007 i njihovih jaja za valenje;

               (d)

               mesa, mljevenog mesa, mesnih pripravaka, mehanički iskoštenog mesa divlje pernate divljači;

               (e)

               mesnih proizvoda koji se sastoje od mesa divlje pernate divljači ili sadrže to meso;

               (f)

               sirove hrane za kućne ljubimce i neobrađenog materijala za prehranu životinja koji sadrže bilo koje dijelove divlje pernate divljači;

               (g)

               neobrađenih lovačkih trofeja bilo kojih divljih ptica.

         2.   Obustava iz stavka 1. primjenjuje se na uvoz ili unošenje u Zajednicu iz:

               (a)

               što se tiče Hrvatske, svih područja Hrvatske za koja nadležna tijela Hrvatske službeno primjenjuju zaštitne mjere koje su jednake onima utvrđenim u Odluci 2006/563/EZ;

               (b)

               što se tiče Švicarske, svih područja Švicarske za koja nadležna tijela Švicarske službeno primjenjuju zaštitne mjere koje su jednake onima utvrđenim u odlukama 2006/415/EZ i 2006/563/EZ.

         3.   Odstupajući od stavka 1. točke (e), države članice odobravaju uvoz i unošenje u Zajednicu mesnih proizvoda koji se sastoje od mesa divlje pernate divljači ili sadrže to meso, pod uvjetom da je meso tih vrsta bilo podvrgnuto najmanje jednoj od posebnih obrada navedenih u točkama B, C ili D dijela 4. Priloga II. Odluci 2007/777/EZ.
   Članak 2.
   Države članice odmah poduzimaju mjere potrebne za usklađivanje s ovom Odlukom i objavljuju te mjere. One o tome odmah obavješćuju Komisiju.
   Članak 3.
   Ova se Odluka primjenjuje od 1. srpnja 2009. do 31. prosinca 2010.
   Članak 4.
   Ova je Odluka upućena državama članicama.

      Sastavljeno u Bruxellesu 25. lipnja 2009.

            Za Komisiju

         Androulla VASSILIOU

            Članica Komisije

      (1)  SL L 268, 24.9.1991., str. 56.

      (2)  SL L 24, 31.1.1998., str. 9.

      (3)  SL L 226, 23.8.2008., str. 1.

      (4)  SL L 84, 24.3.2007., str. 7.

      (5)  SL L 95, 4.4.2006., str. 9.

      (6)  SL L 212, 2.8.2006., str. 19.

      (7)  SL L 179, 8.7.2008., str. 14.

      (8)  SL L 164, 16.6.2006., str. 51.

      (9)  SL L 222, 15.8.2006., str. 11.

      (10)  SL L 114, 30.4.2002., str. 132.

      (11)  SL L 312, 30.11.2007., str. 49.


title: Odluka Vijeća 2014/933/ZVSP od 18. prosinca 2014. o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja

text:
               19.12.2014

               HR

               Službeni list Europske unije

               L 365/152

         ODLUKA VIJEĆA 2014/933/ZVSP
   od 18. prosinca 2014.
   o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 23. lipnja 2014. donijelo Odluku 2014/386/ZVSP (1).

               (2)

               S obzirom na to da se nezakonito pripojenje Krima i Sevastopolja nastavilo, Vijeće smatra da bi trebalo poduzeti mjere radi daljnjeg ograničavanja investicija na Krimu i u Sevastopolju.

               (3)

               Zabrane investicija iz ove Odluke i ograničenja trgovine robom i tehnologijom za upotrebu u određenim sektorima na Krimu ili u Sevastopolju trebale bi se primjenjivati na subjekte čije se registrirano sjedište, središnja uprava ili glavno mjesto poslovanja nalazi na Krimu ili u Sevastopolju, na njihova društva kćeri ili povezana društva pod njihovom kontrolom na Krimu ili u Sevastopolju, kao i na podružnice i druge subjekte koji obavljaju aktivnosti na Krimu ili u Sevastopolju.

               (4)

               Osim toga, trebalo bi ograničiti trgovinu robom i tehnologijom za upotrebu u određenim sektorima na Krimu ili u Sevastopolju. Za potrebe ove Odluke mjesto upotrebe robe i tehnologije trebalo bi utvrditi na temelju procjene objektivnih elemenata, uključujući, ali ne ograničavajući se samo na, odredište pošiljke, poštanski broj mjesta isporuke, bilo koju naznaku mjesta potrošnje i dokumentiranu naznaku koju pruži izvoznik. Pojam „mjesto upotrebe” trebalo bi primjenjivati na robu i tehnologiju koji se trajno upotrebljavaju na Krimu ili u Sevastopolju.

               (5)

               Trebalo bi zabraniti usluge u sektorima prometa, telekomunikacija, energije i traženja, eksploatacije i proizvodnje nafte, plina i mineralnih resursa, kao i usluge povezane s aktivnostima u turizmu, uključujući u sektoru pomorstva, na Krimu ili u Sevastopolju.

               (6)

               Zabrane i ograničenja iz ove Odluke ne mogu se tumačiti kao da se njima zabranjuje ili ograničava provoz kroz područje Krima ili Sevastopolja koji obavljaju fizičke ili pravne osobe ili subjekti Unije.

               (7)

               Zabrane i ograničenja iz ove Odluke ne primjenjuju se na obavljanje zakonitog poslovanja sa subjektima izvan Krima ili Sevastopolja koji obavljaju aktivnosti na Krimu ili u Sevastopolju kada ne postoje opravdani razlozi za utvrđenje da su povezani roba ili usluge za upotrebu na Krimu ili u Sevastopolju ili kada povezane investicije nisu namijenjene poduzećima ili bilo kojem društvu kćeri ili povezanom društvu pod njihovom kontrolom na Krimu ili u Sevastopolju.

               (8)

               Za provedbu određenih mjera potrebno je daljnje djelovanje Unije.

               (9)

               Odluku 2014/386/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2014/386/ZVSP mijenja se kako slijedi:

               1.

               Članci od 4.a do 4.e zamjenjuju se sljedećim:
               „Članak 4.a
               1.   Zabranjuje se sljedeće:

                           (a)

                           stjecanje ili povećanje udjela u nekretninama na Krimu ili u Sevastopolju;

                           (b)

                           stjecanje ili povećanje udjela u subjektima na Krimu ili u Sevastopolju, uključujući stjecanje takvih subjekata u cijelosti te stjecanje udjela i drugih vlasničkih vrijednosnih papira;

                           (c)

                           pružanje bilo kakvog financiranja subjektima na Krimu ili u Sevastopolju ili za dokumentiranu svrhu financiranja subjekata na Krimu ili u Sevastopolju;

                           (d)

                           udruživanje u bilo kakav zajednički pothvat sa subjektima na Krimu ili u Sevastopolju;

                           (e)

                           pružanje investicijskih usluga izravno povezanih s aktivnostima iz točaka od (a) do (d).

                     Zabrane i ograničenja iz ovog članka ne primjenjuju se na obavljanje zakonitog poslovanja sa subjektima izvan Krima ili Sevastopolja ako povezane investicije nisu namijenjene subjektima na Krimu ili u Sevastopolju.
               2.   Zabranama iz stavka 1.:

                           (a)

                           ne dovodi se u pitanje izvršavanje obveze iz ugovora sklopljenih prije 20. prosinca 2014.;

                           (b)

                           ne sprječava se povećanje udjela ako je takvo povećanje obveza na temelju ugovora sklopljenog prije 20. prosinca 2014.

                     3.   Zabranjuje se svjesno ili namjerno sudjelovanje u aktivnostima čiji je cilj ili učinak zaobilaženje zabrana iz stavka 1.
               Članak 4.b
               1.   Zabranjuje se prodaja, opskrba, prijenos ili izvoz robe i tehnologije od strane državljana država članica ili s državnih područja država članica, ili korištenjem plovila ili zrakoplova pod jurisdikcijom država članica, bez obzira na to jesu li podrijetlom s njihovih državnih područja,

                           (a)

                           subjektima na Krimu ili u Sevastopolju; ili

                           (b)

                           za upotrebu Krimu ili u Sevastopolju,

                     u sljedećim sektorima:

                           i.

                           promet;

                           ii.

                           telekomunikacije;

                           iii.

                           energetika;

                           iv.

                           traženje, eksploatacija i proizvodnja nafte, plina i mineralnih resursa.

                     2.   Pružanje:

                           (a)

                           tehničke pomoći ili obuke i drugih usluga povezanih s robom i tehnologijom u sektorima iz stavka 1.;

                           (b)

                           financiranja ili financijske pomoći za svaku prodaju, opskrbu, prijenos ili izvoz robe i tehnologije u sektorima iz stavka 1. ili za pružanje povezane tehničke pomoći ili obuke.

                     zabranjuje se.
               3.   Zabrane iz stavka 1. i stavka 2., kada su povezane sa stavkom 1. točkom (b), ne primjenjuju se kada ne postoje opravdani razlozi za utvrđenje da roba i tehnologija ili usluge na temelju stavka 2. trebaju biti upotrebljeni na Krimu ili u Sevastopolju.
               4.   Zabranama iz stavaka 1. i 2. ne dovodi se u pitanje izvršavanje do 21. ožujka 2015. ugovora sklopljenih prije 20. prosinca 2014., ili pomoćnih ugovora potrebnih za izvršavanje takvih ugovora.
               5.   Zabranjuje se svjesno ili namjerno sudjelovanje u aktivnostima čiji je cilj ili učinak zaobilaženje zabrana iz stavaka 1. i 2.
               6.   Unija poduzima potrebne mjere kako bi utvrdila relevantne artikle koje treba obuhvatiti ovim člankom.
               Članak 4.c
               1.   Zabranjuje se pružanje tehničke pomoći ili posredovanja, građevinskih ili inženjerskih usluga izravno povezanih s infrastrukturom na Krimu ili u Sevastopolju u sektorima iz članka 4.b. stavka 1., bez obzira na podrijetlo robe i tehnologije.
               2.   Zabranama iz stavka 1. ne dovodi se u pitanje izvršavanje do 21. ožujka 2015. ugovora sklopljenih prije 20. prosinca 2014., ili pomoćnih ugovora potrebnih za izvršavanje takvih ugovora.
               3.   Zabranjuje se svjesno ili namjerno sudjelovanje u aktivnostima čiji je cilj ili učinak zaobilaženje zabrana iz stavaka 1. i 2.
               Članak 4.d
               1.   Nadležna tijela mogu izdati dozvolu u vezi s aktivnostima iz članka 4.a stavka 1., članka 4.b stavka 2. i članka 4.c stavka 1. te u vezi s robom i tehnologijom iz članka 4.b stavka 1. pod uvjetom da su:

                           (a)

                           potrebni za službene potrebe konzularnih misija ili međunarodnih organizacija koje uživaju imunitete u skladu s međunarodnim pravom, a koje se nalaze na Krimu ili u Sevastopolju; ili

                           (b)

                           povezani s projektima kojima se isključivo podupiru bolnice ili druge ustanove javnog zdravstva koje pružaju medicinske usluge ili civilne obrazovne ustanove koja se nalaze na Krimu ili u Sevastopolju.

                     2.   Nadležna tijela također mogu, pod uvjetima koje smatraju prikladnima, izdati dozvolu za transakciju u vezi s aktivnostima iz članka 4.a stavka 1., pod uvjetom da je svrha transakcije održavanje radi osiguravanja sigurnosti postojeće infrastrukture.
               3.   Nadležna tijela također mogu izdati dozvolu u vezi s robom i tehnologijom iz članka 4.b stavka 1. te u vezi s aktivnostima iz članka 4.b stavka 2. i članka 4.c. ako su prodaja, opskrba, prijenos ili izvoz artikala ili obavljanje tih aktivnosti potrebni za hitno sprečavanje ili ublažavanje događaja za koji je vjerojatno da će imati ozbiljan i značajan utjecaj na ljudsko zdravlje i sigurnost, uključujući na sigurnost postojeće infrastrukture, ili na okoliš. U odgovarajuće opravdani hitnim slučajevima može se pristupiti prodaji, opskrbi, prijenosu ili izvozu bez prethodne dozvole, pod uvjetom da izvoznik, u roku od pet radnih dana nakon što su prodaja, opskrba, prijenos ili izvoz obavljeni, obavijesti nadležno tijelo, navodeći pojedinosti o odgovarajućem opravdanju za prodaju, opskrbu, prijenos ili izvoz bez prethodne dozvole.
               Komisija i države članice obavješćuju se uzajamno o mjerama poduzetima u skladu s ovim stavkom te razmjenjuju sve druge bitne informacije koje su im na raspolaganju.
               Članak 4.e
               1.   Zabranjuje se pružanje usluga izravno povezanih s aktivnostima u turizmu na Krimu ili u Sevastopolju, od strane državljana država članica ili s državnih područja država članica, ili korištenjem plovila ili zrakoplova pod jurisdikcijom država članica.
               2.   Zabranjuje se svakom brodu kojim se pružaju usluge krstarenja da uplovi ili pristane u bilo koju luku koja se nalazi na poluotoku Krimu.
               Unija poduzima potrebne mjere kako bi utvrdila relevantne luke koje treba obuhvatiti ovim stavkom.
               3.   Zabrana iz stavka 2. ne primjenjuje se kada brod u hitnim slučajevima, zbog razloga pomorske sigurnosti, uplovi ili pristane u jednu od luka koje se nalaze na poluotoku Krimu. Nadležno tijelo se o dotičnom uplovljavanju ili pristajanju u luku obavješćuje u roku od pet radnih dana.
               4.   Zabranama navedenima u stavku 1. ne dovodi se u pitanje izvršavanje do 21. ožujka 2015. ugovora sklopljenih prije 20. prosinca 2014., ili pomoćnih ugovora potrebnih za izvršavanje takvih ugovora.
               5.   Zabranjuje se svjesno ili namjerno sudjelovanje u aktivnostima čiji je cilj ili učinak zaobilaženje zabrana iz stavka 1.”

               2.

               Članci 4.f i 4.g brišu se.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 18. prosinca 2014.

            Za Vijeće

            Predsjednik

         S. GOZI

      (1)  SL L 183, 24.6.2014., str. 70.


title: 2006/790/EZ: Odluka Komisije od 7. studenoga 2006. o pokretanju postupka za rješavanje spora protiv Indije u okviru Dogovora o pravilima i postupcima za rješavanje sporova i drugih relevantnih odredaba Svjetske trgovinske organizacije u vezi s trgovinskim preprekama nastalim zbog dodatne pristojbe na uvezena vina i jaka alkoholna pića i posebne dodatne pristojbe na uvezena jaka alkoholna pića koje provodi Indija, te zbog zabrane prodaje uvezenih vina i jakih alkoholnih pića koju provodi indijska država Tamil Nadu

text:
               11/Sv. 111

               HR

               Službeni list Europske unije

               134

         32006D0790

               L 319/46

               SLUŽBENI LIST EUROPSKE UNIJE

         ODLUKA KOMISIJE
   od 7. studenoga 2006.
   o pokretanju postupka za rješavanje spora protiv Indije u okviru Dogovora o pravilima i postupcima za rješavanje sporova i drugih relevantnih odredaba Svjetske trgovinske organizacije u vezi s trgovinskim preprekama nastalim zbog dodatne pristojbe na uvezena vina i jaka alkoholna pića i posebne dodatne pristojbe na uvezena jaka alkoholna pića koje provodi Indija, te zbog zabrane prodaje uvezenih vina i jakih alkoholnih pića koju provodi indijska država Tamil Nadu
   (2006/790/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3286/94 od 22. prosinca 1994. o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1), a posebno njenim člankom 12. stavkom 1. i člankom 13. stavkom 2.,
   budući da:

               (1)

               Dana 20. srpnja 2005. Komisija je primila pritužbu sukladno članku 4. Uredbe (EZ) br. 3286/94 („Uredba o trgovinskim preprekama”). Pritužbu su zajednički podnijeli CEEV (Comité européen des entreprises vins) i CEPS (Europska organizacija za alkoholna pića).

               (2)

               Pritužba se odnosila na određene navodne prakse u indijskoj trgovini koje su nepovoljno utjecale na uvoz i prodaju vina i jakih alkoholnih pića u Indiji (2). Te prakse obuhvaćale su dodatnu pristojbu koju je Indija primijenila pri uvozu na vina i jaka alkoholna pića, posredne poreze koje su određene indijske države primijenile na uvezena vina i jaka alkoholna pića te ograničenja na prodaju uvezenih vina i jakih alkoholnih pića, primijenjena od strane određenih indijskih država.

               (3)

               Podnositelji pritužbe naveli su da te prakse nisu u skladu s člancima II., III. i XI. Općeg sporazuma o carinama i trgovini iz 1994. („GATT 1994”). Temeljem toga podnositelji pritužbe zatražili su od Komisije da poduzme potrebne mjere.

               (4)

               Pritužba je sadržavala dovoljno dokaza da opravda pokretanje postupka ispitivanja od strane Zajednice sukladno članku 8. stavku 1. Uredbe o trgovinskim preprekama. Stoga je Komisija pokrenula postupak nakon savjetovanja s državama članicama u okviru Savjetodavnog odbora 17. rujna 2005. (3).

               (5)

               Tijekom postupka ispitivanja podnositelji pritužbe povukli su tvrdnje iznesene u vezi s posrednim porezima koje su određene indijske države primijenile na uvezena vina i jaka alkoholna pića, a Indija je uvela novu dodatnu pristojbu („posebna dodatna pristojba”) koja se primjenjuje na uvoz vina i jakih alkoholnih pića. U okviru tog postupka Komisija je stoga provela istragu o dodatnoj pristojbi, posebnoj dodatnoj pristojbi i navodnim ograničenjima na prodaju uvezenih vina i jakih alkoholnih pića primijenjenih od strane određenih indijskih država.

               (6)

               Istraga je razmatrala važeće indijsko zakonodavstvo i uzela u obzir stavove koja su izrazila različita ministarstva indijske vlade, kao i poduzeća Zajednice i Indije i trgovinske udruge.

               (7)

               Istraga je zaključila da dodatna pristojba nije u skladu s člankom II:1 GATT-a iz 1994. i da nije opravdana na temelju članka II:2(a) GATT-a iz 1994. u mjeri u kojoj se odnosi na vina i jaka alkoholna pića, te da posebna dodatna pristojba nije u skladu s člankom II:1 GATT-a iz 1994. i nije opravdana na temelju članka II:2(a) GATT-a iz 1994. u mjeri u kojoj se odnosi na jaka alkoholna pića. Budući da Sporazum Svjetske trgovinske organizacije zabranjuje takve prakse, postoji dokaz o trgovinskoj prepreci u smislu članka 2. stavka 1. Uredbe o trgovinskim preprekama.

               (8)

               Istraga je također zaključila da je potrebna daljnja analiza navodnih ograničenja na prodaju uvezenih vina i jakih alkoholnih pića u određenim indijskim državama. Analiza provedena nakon završetka istrage pokazala je da zakonodavstvo indijske države Tamil Nadu sadrži zabranu prodaje uvezenih vina i jakih alkoholnih pića, što nije u skladu s člankom III:4 GATT-a iz 1994. Budući da Sporazum Svjetske trgovinske organizacije zabranjuje takvu praksu, postoji dokaz o trgovinskoj prepreci u smislu članka 2. stavka 1. Uredbe o trgovinskim preprekama.

               (9)

               Istraga je pokazala da se, godine 2001., unatoč ukidanju količinskih ograničenja na uvoz vina i jakih alkoholnih pića nakon postupka za rješavanje spora protiv Indije, sukladno Dogovoru o pravilima i postupcima za rješavanje sporova, uvoz vina i jakih alkoholnih pića iz EZ-a smanjio u 2002. a od 2003. se povećao samo u skladu s ukupnim porastom potrošnje vina i jakih alkoholnih pića u Indiji. Učinaka ukidanja količinskih ograničenja, koji su se razumno mogli očekivati, nije bilo zbog primjene mjera koje su pod istragom.

               (10)

               Istraga je dalje pokazala da je ukupna potrošnja vina i jakih alkoholnih pića u Indiji u 2004. dosegla 0,67 odnosno 87,1 milijuna pakiranja od devet litara, s očekivanim rastom između 5 % i 10 % godišnje kroz sljedeće desetljeće te da pod uvezene proizvode spada manje od 0,5 % jakih alkoholnih pića i manje od 9 % vina konzumiranih u Indiji, koji su podložni dodatnoj pristojbi i posebnoj dodatnoj pristojbi.

               (11)

               Istraga je potvrdila da postoji veliko potencijalno tržište u Indiji za uvezena vina i jaka alkoholna pića te da bi ukidanje dodatne pristojbe za vina i jaka alkoholna pića te posebne dodatne pristojbe za jaka alkoholna pića imalo za posljedicu smanjenje maloprodajnih cijena za 22 % do 35 % za uvezena vina, odnosno 23 % do 48 % za jaka alkoholna pića u različitim indijskim državama. Tako veliko smanjenje značajno bi povećalo potražnju za uvezenim vinima i jakim alkoholnim pićima, s obzirom na sklonosti indijskih potrošača i očekivani rast indijskog tržišta vina i jakih alkoholnih pića.

               (12)

               Ovi dokazi jasno pokazuju da je industrija Zajednice pretrpjela i dalje trpi nepovoljne učinke u smislu članka 2. stavka 4. Uredbe o trgovinskim preprekama.

               (13)

               Podnositelji pritužbe predstavljaju veliki gospodarski sektor Zajednice koji se sastoji od proizvođača vina iz 11 i jakih alkoholnih pića iz 21 države članice EZ-a. Ti proizvođači su u 2005. izvezli robu u iznosu od 10,45 milijardi eura na 150 tržišta trećih zemalja i izravno zaposlili više od 600 000 ljudi. Istraga je pokazala da je dodatna pristojba i posebna dodatna pristojba spriječila proizvođače unutar ovog sektora u dobivanju pristupa potencijalno velikom indijskom tržištu.

               (14)

               Na temelju gore navedenog može se zaključiti da je u interesu Zajednice u smislu članka 12. stavka 1. Uredbe o trgovinskim preprekama da poduzme mjere, u okviru Svjetske trgovinske organizacije, za brzo ukidanje indijske dodatne pristojbe na uvezena vina i jaka alkoholna pića, indijske posebne dodatne pristojbe na uvezena jaka alkoholna pića i zabrane prodaje uvezenih vina i jakih alkoholnih pića u indijskoj državi Tamil Nadu, što predstavlja kršenje temeljnih pravila Svjetske trgovinske organizacije i trgovinsku prepreku u smislu članka 2. stavka 1. Uredbe o trgovinskim preprekama.

               (15)

               Također je od najveće važnosti da Zajednica osigura da se partneri Svjetske trgovinske organizacije u potpunosti pridržavaju svojih obveza, kao što je to dužna učiniti i Zajednica. Stoga je za dobro funkcioniranje višestranog trgovinskog sustava ključno da se neusklađenost s pravilima Svjetske trgovinske organizacije raspravi u okviru navedenog foruma.

               (16)

               Pokušaji rješavanja ovog spora u okviru brojnih sastanaka s indijskim nadležnim tijelima održanim od uvođenja dodatne pristojbe, posebne dodatne pristojbe i zabrane prodaje u indijskoj državi Tamil Nadu i tijekom cijele istrage nisu, zbog pomanjkanja volje indijskih nadležnih tijela, doveli do obostrano prihvaćenog rješenja. Budući da ne postoji nikakva vjerojatnost da će se indijsko stajalište promijeniti, pokretanje postupka u okviru Dogovora Svjetske trgovinske organizacije o pravilima i postupcima za rješavanje sporova se stoga smatra nužnim.

               (17)

               Mjere predviđene ovom Odlukom u skladu su s mišljenjem Odbora za Uredbu o trgovinskim preprekama,

         ODLUČILA JE:
   Članak 1.
   Zadržavanje i primjena dodatne pristojbe na uvezena vina i jaka alkoholna pića i posebne dodatne pristojbe na uvezena jaka alkoholna pića od strane Indije te zadržavanje i primjena zabrane prodaje uvezenih vina i jakih alkoholnih pića od strane indijske države Tamil Nadu nisu u skladu s obvezama Indije u okviru Marakeškog sporazuma o osnivanju Svjetske trgovinske organizacije i posebno s odredbama Općeg sporazuma o carinama i trgovini iz 1994., te predstavljaju trgovinsku prepreku u smislu članka 2. stavka 1. Uredbe (EZ) br. 3286/94.
   Članak 2.
   Zajednica će pokrenuti postupak za rješavanje spora protiv Indije sukladno Dogovoru o pravilima i postupcima za rješavanje sporova i drugim važećim odredbama Svjetske trgovinske organizacije s ciljem uklanjanja trgovinske prepreke navedene u članku 1.

      Sastavljeno u Bruxellesu 7. studenoga 2006.

            Za Komisiju

         Peter MANDELSON

            Član Komisije

      (1)  SL L 349, 31.12.1994., str. 71. Uredba kako je izmijenjena Uredbom (EZ) br. 356/95 (SL L 41, 23.2.1995., str. 3.).

      (2)  Postupak se odnosi na vina, vermute, aromatizirana vina i jaka alkoholna pića razvrstana prema HS tarifnim brojevima 2204, 2205, 2206 i 2208. Oni obuhvaćaju vina i pjenušava vina, vermute i druga pojačana vina kao što su porto i sherry, i jaka alkoholna pića destilirana iz sirovih materijala poljoprivrednog podrijetla kao što su rakije i vinjaci, viskiji, džin, votka, rum i likeri.

      (3)  SL C 228, 17.9.2005.


title: Odluka Vijeća 2014/386/ZVSP od 23. lipnja 2014. o ograničenjima u vezi s robom podrijetlom s Krima ili iz Sevastopolja, kao odgovor na nezakonito pripojenje Krima i Sevastopolja

text:
               24.6.2014

               HR

               Službeni list Europske unije

               L 183/70

         ODLUKA VIJEĆA 2014/386/ZVSP
   od 23. lipnja 2014.
   o ograničenjima u vezi s robom podrijetlom s Krima ili iz Sevastopolja, kao odgovor na nezakonito pripojenje Krima i Sevastopolja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Dana 6. ožujka 2014. šefovi država ili vlada država članica Unije snažno su osudili ničim izazvano kršenje ukrajinskog suvereniteta i teritorijalne cjelovitosti od strane Ruske Federacije.

               (2)

               Vijeće je 17. ožujka 2014. donijelo Odluku 2014/145/ZVSP (1) o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

               (3)

               Europsko vijeće je na svojem sastanku 20. i 21. ožujka 2014. snažno osudilo nezakonito pripojenje Autonomne Republike Krima („Krim”) i grada Sevastopolja („Sevastopolj”) Ruskoj Federaciji te je naglasilo da ga neće priznati. Europsko vijeće ocijenilo je da bi se određena gospodarska, trgovinska i financijska ograničenja u vezi s Krimom trebala predložiti za brzu provedbu.

               (4)

               Opća skupština Ujedinjenih naroda 27. ožujka 2014. donijela je Rezoluciju 68/262 o teritorijalnoj cjelovitosti Ukrajine u kojoj je potvrdila predanost suverenitetu, političkoj neovisnosti, jedinstvu i teritorijalnoj cjelovitosti Ukrajine unutar njezinih međunarodno priznatih granica, ističući nevaženje referenduma održanog na Krimu 16. ožujka te je pozvala sve države da ne priznaju nikakve promjene statusa Krima i Sevastopolja.

               (5)

               U tim okolnostima Vijeće smatra kako bi se uvoz robe podrijetlom s Krima ili iz Sevastopolja u Europsku uniju trebao zabraniti, uz izuzetak robe podrijetlom s Krima ili iz Sevastopolja kojoj je potvrdu o podrijetlu dodijelila Vlada Ukrajine.

               (6)

               Kako bi se osigurala učinkovitost mjera predviđenih u ovoj Odluci, ova bi Odluka trebala stupiti na snagu sljedećeg dana od dana objave.

               (7)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   1.   Zabranjuje se uvoz u Uniju robe podrijetlom s Krima ili iz Sevastopolja.
   2.   Zabranjeno je pružanje, izravno ili neizravno, financiranja ili financijske pomoći, kao i osiguranja i reosiguranja, u vezi s uvozom robe podrijetlom s Krima ili iz Sevastopolja.
   Članak 2.
   Zabrane navedene u članku 1. ne primjenjuju se na robu podrijetlom s Krima ili iz Sevastopolja koja je dana na pregled ukrajinskim tijelima, koju su ta tijela prekontrolirala i kojoj je Vlada Ukrajine dodijelila potvrdu o podrijetlu.
   Članak 3.
   Zabrane navedene u članku 1. ne dovode u pitanje izvršavanje do 26. rujna 2014. ugovora sklopljenih prije 25. lipnja 2014. ili pomoćnih ugovora potrebnih za izvršavanje takvih ugovora koji će se sklopiti i izvršiti najkasnije 26. rujna 2014.
   Članak 4.
   Zabranjuje se svjesno i namjerno sudjelovanje u aktivnostima čiji je cilj ili učinak zaobilaženje zabrana utvrđenih u članku 1.„
   Članak 5.
   Ova Odluka stupa na snagu sljedećeg dana od dana objave u Službenom listu Europske unije.

   Ova se Odluka primjenjuje do 23. lipnja 2015.
   Ova se Odluka redovito preispituje. Prema potrebi se obnavlja ili mijenja ako Vijeće smatra da njezini ciljevi nisu ispunjeni.

      Sastavljeno u Luxembourgu 23. lipnja 2014.

            Za Vijeće

            Predsjednica

         C. ASHTON

      (1)  SL L 78, 17.3.2014., str. 16.


title: 2012/189/EU: Odluka Vijeća od 26. ožujka 2012. o sklapanju Međunarodnog sporazuma o kakau iz 2010.

text:
               11/Sv. 031

               HR

               Službeni list Europske unije

               298

         32012D0189

               L 102/1

               SLUŽBENI LIST EUROPSKE UNIJE

               26.03.2012.

      ODLUKA VIJEĆA

   od 26. ožujka 2012.
   o sklapanju Međunarodnog sporazuma o kakau iz 2010.
   (2012/189/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavke 3. i 4. u vezi s njegovim člankom 218. stavkom 6.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Pregovaračka konferencija, osnovana pod okriljem Konferencije Ujedinjenih naroda o trgovini i razvoju, odobrila je 25. lipnja 2010. tekst Međunarodnog sporazuma o kakau iz 2010. („Sporazum”).

               (2)

               Pregovaralo se da Sporazum zamijeni Međunarodni sporazum o kakau iz 2001. („Sporazum iz 2001.”) koji je bio produljen do 30. rujna 2012.

               (3)

               Sporazum je otvoren za potpisivanje od 1. listopada 2010. do 30. rujna 2012., a instrumenti ratifikacije, prihvata ili odobrenja mogu se položiti u istom razdoblju.

               (4)

               Ciljevi Sporazuma spadaju u zajedničku trgovinsku politiku.

               (5)

               Europska unija potpisnica je Sporazuma iz 2001., a potpisivanje Sporazuma i polaganje instrumenta privremene primjene Sporazuma već su bili odobreni Odlukom Vijeća 2011/634/EU (1). Stoga je sklapanje Sporazuma u interesu Unije,

         DONIJELO JE OVU ODLUKU:
   Članak 1.
   Ovim se u ime Europske unije (2) odobrava Međunarodni sporazum o kakau iz 2010. („Sporazum”).
   Članak 2.
   Predsjednik Vijeća, u ime Unije, polaže akte predviđene člankom 54. Sporazuma (3).
   Članak 3.
   Ova Odluka stupa na snagu na dan usvajanja.

      Sastavljeno u Bruxellesu 26. ožujka 2012.

            Za Vijeće

            Predsjednik

         N. WAMMEN

      (1)  SL L 259, 4.10.2011., str. 7.

      (2)  Tekst Sporazuma bio je objavljen, zajedno s odlukom o potpisivanju, u SL L 259, 4.10.2011., str. 8.

      (3)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: 98/145/EZ: Odluka Vijeća od 12. veljače 1998. o odobravanju, u ime Europske zajednice, izmjene dodataka I. i II. Bonskoj Konvenciji o zaštiti migratornih vrsta divljih životinja, kako je odlučeno na petom sastanku Konferencije stranaka Konvencije

text:
               11/Sv. 122

               HR

               Službeni list Europske unije

               61

         31998D0145

               L 046/6

               SLUŽBENI LIST EUROPSKE UNIJE

         ODLUKA VIJEĆA
   od 12. veljače 1998.
   o odobravanju, u ime Europske zajednice, izmjene dodataka I. i II. Bonskoj Konvenciji o zaštiti migratornih vrsta divljih životinja, kako je odlučeno na petom sastanku Konferencije stranaka Konvencije
   (98/145/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1., u vezi s člankom 228. stavkom 2. prvom rečenicom te člankom 228. stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Europska zajednica na temelju Odluke 82/461/EEZ (3) ugovorna stranka Konvencije o očuvanju migratornih vrsta divljih životinja;
   budući da je na petom sastanku Konferencije stranaka, održanom u Ženevi od 10. do 16. travnja 1997., dvadeset i jedna ugrožena migratorna vrsta dodana Dodatku I. te Konvenciji, a dvadeset i dvije vrste dodane su Dodatku II. Konvenciji; budući da je Komisija sudjelovala na tom sastanku u ime Zajednice;
   budući da je jedanaest vrsta obuhvaćeno Direktivom Vijeća 79/409/EEZ od 2. travnja 1979. o očuvanju divljih ptica (4);
   budući da u skladu s člankom XI. Konvencije izmjena dodataka Konvenciji stupa na snagu za sve stranke devedeset dana nakon sastanka Konferencije stranaka na kojem je usvojena, osim za one stranke koje izraze rezervu u skladu sa stavkom 6. tog članka;
   budući da Zajednica treba odobriti izmjene dodacima I. i II. Konvenciji usvojene na petom sastanku ugovornih stranaka, kako je utvrđeno u članku XI. Konvencije,
   ODLUČILO JE:
   Članak 1.
   Uključivanje vrsta Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria,Larus atlanticus, Hirundo atrocaerulea, Acrocephalus paludicola u Dodatku I. Konvenciji o očuvanju migratornih vrsta divljih životinja i vrsta Phocoena spinipinnis, Phocoena drioptica, Cephalorhynchus eutropia, Lagernorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phobetria fusca, Phobetria palpebrata, Sarothura ayresi, Crex crex, Amazona tucumana, Hirundo atrocaerulea, Acrocephalus paludicola u Dodatak II. navedenoj Konvenciji, odobrava se u ime Europske zajednice.
   Članak 2.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 12. veljače 1998.

            Za Vijeće

            Predsjednik

         J. BATTLE

      (1)  SL C 267, 3.9.1997., str. 66.

      (2)  SL C 339, 10.11.1997.

      (3)  SL L 210, 19.7.1982., str. 10.

      (4)  SL L 103, 25.4.1979., str. 1.


title: 2013/7/EU: Odluka Vijeća od 3. prosinca 2012. o sklapanju Sporazuma između Europske unije i Republike Moldove o zaštiti oznaka zemljopisnog podrijetla poljoprivrednih i prehrambenih proizvoda

text:
               11/Sv. 117

               HR

               Službeni list Europske unije

               34

         32013D0007

               L 010/1

               SLUŽBENI LIST EUROPSKE UNIJE

         ODLUKA VIJEĆA
   od 3. prosinca 2012.
   o sklapanju Sporazuma između Europske unije i Republike Moldove o zaštiti oznaka zemljopisnog podrijetla poljoprivrednih i prehrambenih proizvoda
   (2013/7/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi člankom 218. stavkom 6. točkom (a) podtočkom v. i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog pralamenta,
   budući da:

               1.

               Komisija je u ime Unije postigla Sporazum između Europske unije i Republike Moldove o zaštiti oznaka zemljopisnog podrijetla poljoprivrednih i prehrambenih proizvoda („Sporazum”).

               2.

               Sporazum omogućuje uzajmanu zaštitu oznaka zemljopisnog podrijetla Unije i Republike Moldove, te pridonosi usklađivanju zakonodavstava između susjednih zemalja Unije.

               3.

               U skladu s Odlukom Vijeća 2012/292/EU od 31. svibnja 2012. (1), Sporazum je potpisan 26. lipnja 2012., podložno njegovom sklapanju.

               4.

               Određeni zadaci iz područja primjene Sporazuma povjereni su Zajedničkom odboru koji je osnovan u skladu s njegovim člankom 11., uključujući i ovlaštenje za izmjenu određenih tehničkih aspekata Sporazuma kao i njegovih određenih priloga.

               5.

               Potrebno je definirati interni postupak za zauzimanje stajališta Unije u Zajedničkom odboru o pitanjima koja se odnose na Sporazum.

               6.

               Sporazum je potrebno odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Moldove o zaštiti oznaka zemljopisnog podrijetla poljoprivrednih i prehrambenih proizvoda („Sporazum”) i Deklaracija koja mu je priložena, ovime se u ime Unije dodobrava.
   Članak 2.
   Komisija predstavlja Uniju u Zajedničkom odboru koji je osnovan sukladno članku 11. Sporazuma („Zajednički odbor”).
   Komisija u ime Unije odobrava izmjene Sporazuma putem odluka Zajedničkog odbora.
   Kad zainteresirane stranke ne mogu postići zajedničko stajalište nakon podnošenja prigovora u odnosu na oznake zemljopisnog podrijetla, Komisija usvaja takvo stajalište u skladu s istražnim postukom koji je određen člankom 5. Uredbe (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela o mehanizmima država članica za kontrolu izvršavanja provedbenih ovlasti Komisije (2). Komisija pritom koristi jedno od navedenih tijela, ovisno o proizvodima koji su obuhvaćeni dotičnim oznakama zemljopisnog podrijetla:

               (a)

               Stalni odbor za zaštitu oznaka zemljopisnog podrijetla i oznaka izvornosti koji je osnovan Uredbom Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (3);

               (b)

               Upravni odbor za zajedničku organizaciju tržišta poljoprivrednih proizvoda, uspostavljen Uredbom Vijeća (EZ) br. 1234/2007 od 22. listopada 2007. o uspostavljanju zajedničke organizacije tržišta poljoprivrednih proizvoda i o posebnim odredbama za određene poljoprivredne proizvode (Jedinstvena uredba o ZUT-u) (4);

               (c)

               Odbor za alkoholna pića uspostavljen Uredbom (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, predstavljanju, označavanju i zaštiti alkoholnih pića (5).

         Članak 3.
   Ovime se ovlašćuje Predsjednik Vijeća da odredi osobu(-e) ovlaštenu(-e) u ime Unije za slanje obavijesti koja je predviđena člankom 14. Sporazuma.
   Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 3. prosinca 2012.

            Za Vijeće

            Predsjednik

         N. SYLIKIOTIS

      (1)  SL L 147, 7.6.2012., str. 1.

      (2)  SL L 55, 28.2.2011., str. 13.

      (3)  SL L 93, 31.3.2006., str. 12.

      (4)  SL L 299, 16.11.2007., str. 1.

      (5)  SL L 39, 13.2.2008., str. 16.


title: Odluka Europskog parlamenta (EU) 2016/1555 od 28. travnja 2016. o razrješnici za izvršenje proračuna Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2014.

text:
               14.9.2016

               HR

               Službeni list Europske unije

               L 246/331

         ODLUKA EUROPSKOG PARLAMENTA (EU) 2016/1555
   od 28. travnja 2016.
   o razrješnici za izvršenje proračuna Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2014. s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0093/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (4), a posebno njezin članak 33.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0124/2016),

               1.

               daje razrješnicu izvršnom direktoru Europske agencije za operativno upravljanje opsežnim informacijskim sustavima u području slobode, sigurnosti i pravde za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za operativno upravljanje opsežnim informacijskim sustavima u području slobode, sigurnosti i pravde, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 275.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 286, 1.11.2011., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 95/11/ZVSP: Odluka Vijeća od 23. siječnja 1995. o Zajedničkom stajalištu Vijeća donesenom na temelju članka J.2 Ugovora o Europskoj uniji o produljenju privremenog ukidanja određenih ograničenja u trgovanju sa Saveznom Republikom Jugoslavijom (Srbijom i Crnom Gorom)

text:
               18/Sv. 008

               HR

               Službeni list Europske unije

               5

         31995D0011

               L 020/2

               SLUŽBENI LIST EUROPSKE UNIJE

               23.01.1995.

      ODLUKA VIJEĆA

   od 23. siječnja 1995.
   o Zajedničkom stajalištu Vijeća donesenom na temelju članka J.2 Ugovora o Europskoj uniji o produljenju privremenog ukidanja određenih ograničenja u trgovanju sa Saveznom Republikom Jugoslavijom (Srbijom i Crnom Gorom)
   (95/11/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak J.2,
   uzimajući u obzir Rezolucije 943 (1994.) i 970 (1995.) koje je usvojilo Vijeće sigurnosti Ujedinjenih naroda 23. rujna 1994., odnosno 12. siječnja 1995.,
   ODLUČILO JE:
   Članak 1.
   U skladu s Rezolucijama 943 (1994.) i 970 (1995.) koje je usvojilo Vijeće sigurnosti Ujedinjenih naroda 23. rujna 1994., odnosno 12. siječnja 1995., produljuje se privremeno ukidanje određenih ograničenja u trgovini sa Saveznom Republikom Jugoslavijom (Srbijom i Crnom Gorom).
   Članak 2.
   Ova se Odluka objavljuje u Službenom listu.

      Sastavljeno u Bruxellesu 23. siječnja 1995.

            Za Vijeće

            Predsjednik

         A. JUPPÉ


title: 2003/766/EZ: Odluka Komisije od 24. listopada 2003. o hitnim mjerama za sprečavanje širenja organizma Diabrotica virgifera Le Conte unutar Zajednice (priopćena pod brojem dokumenta C(2003) 3880)

text:
               03/Sv. 64

               HR

               Službeni list Europske unije

               87

         32003D0766

               L 275/49

               SLUŽBENI LIST EUROPSKE UNIJE

         ODLUKA KOMISIJE
   od 24. listopada 2003.
   o hitnim mjerama za sprečavanje širenja organizma Diabrotica virgifera Le Conte unutar Zajednice
   (priopćena pod brojem dokumenta C(2003) 3880)
   (2003/766/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1) kako je zadnje izmijenjena Direktivom Komisije 2003/47/EZ (2), a posebno treću rečenicu njezinog članka 16. stavka 3.,
   budući da:

               (1)

               Francuska i Austrija obavijestile su 2000. godine ostale države članice i Komisiju o prvim slučajevima najezdi kukuruzne zlatice Diabrotica virgifera Le Conte (dalje u tekstu: „organizam”) na njihovim državnim područjima te o mjerama koje su poduzete kako bi ih se suzbilo.

               (2)

               Godine 2002. praćena su područja u Italiji koja su već bila zaražena ovim organizmom, posebno područja monokulture kukuruza i potencijalnih mjesta unošenja organizma, kao što su zračne luke i carinske postaje. Čini se kako su se mjere istrebljivanja poduzete u regiji Veneto pokazale djelotvornima u zaustavljanju širenja organizma i da se razina populacije organizma smanjila; u raznim provincijama u Lombardiji i Pijemontu uhvaćeni su mnogi odrasli organizmi, dok je njihovo masovno pojavljivanje u regiji Furlanija-Julijska krajina otkriveno prvi put;

               (3)

               Nedavna istraživačka djelatnost zajednice Zajednice o mogućnostima nastanjivanja organizma unutar Zajednice pokazala je da su glavni čimbenici za nastanjivanje, poput trofičnih i klimatskih uvjeta, prisutni u Zajednici;

               (4)

               Štoviše, iz tog istraživanja postalo je očito da organizam i njegovi štetni učinci mogu u proizvodnji kukuruza u Zajednici predstavljati veliki problem u pogledu zdravlja biljaka, zbog mogućnosti nastajanja gospodarskih gubitaka, zbog mogućnosti povećanog oslanjanja na insekticide i zbog izazova da se pronađe neka alternativna kultura za kukuruz u plodoredu;

               (5)

               Direktiva 2000/29/EZ samo zabranjuje unošenje u Zajednicu tog organizma i njegovo širenje unutar Zajednice. Međutim, ne postoje mjere za slučaj kad države članice zabilježe prve najezde u do tada nezaraženim područjima ili kad se organizam otkrije u ranoj fazi razvoja populacije. Zbog toga treba odrediti mjere kojima će cilj biti istrebljenje organizma u razumnom roku.

               (6)

               Te bi mjere trebale uključivati sveobuhvatni nadzor s obzirom na prisutnost organizma u državama članicama;

               (7)

               Te bi se mjere trebale primjenjivati radi suzbijanja širenja organizma unutar Zajednice, razgraničavanja demarkiranih područja, premještanja biljaka domaćina, zemlje i strojeva, kao i plodored kultura u demarkiranim područjima;

               (8)

               Prikladno je stalno ocjenjivati rezultate takvih mjera i razmatrati eventualne kasnije mjere u svjetlu rezultata tih ocjenjivanja;

               (9)

               Mjere predviđene ovom Odlukom u skladu su s mišljenjem Stalnog odbora za biljno zdravlje,

         DONIJELA JE OVU ODLUKU:
   Članak 1.
   Države članice moraju osigurati da se sumnja o pojavi ili potvrđena prisutnost organizma Diabrotica virgifera Le Conte, dalje u tekstu: „organizam”, prijavi njihovim vlastitim nadležnim službenim tijelima u smislu Direktive 2000/29/EZ.
   Članak 2.
   1.   Države članice moraju na svom državnom području svake godine obavljati službene preglede na prisutnost organizma u područjima gdje se uzgaja kukuruz.
   2.   Ne dovodeći u pitanje članak 16. stavak 1. Direktive 2000/29/EZ, o rezultatima pregleda predviđenih u stavku 1. mora biti obaviještena Komisija i druge države članice do 31. prosinca svake godine.
   Članak 3.
   1.   U slučajevima kad rezultati pregleda iz članka 2. potvrde prisutnost organizma u području za koje je prije bilo poznato da u njemu nema organizma, države članice moraju odrediti demarkirana područja koja se sastoje od sljedećih dijelova:

               (a)

               žarište zaraze oko polja na kojem je organizam uhvaćen, polumjera od najmanje 1 km; i

               (b)

               sigurnosno područje koja okružuje žarište zaraze, polumjera najmanje 5 km.

         Države članice također mogu odrediti tampon zonu oko žarišta zaraze i sigurnosnog područja.
   2.   Točno razgraničavanje područja iz stavka 1. u predmetnoj državi članici mora se temeljiti na čvrstim znanstvenim načelima, biologiji organizma, razini raširenosti i određenom sustavu proizvodnje biljke domaćina.
   3.   Ako se prisutnost organizma potvrdi na nekom drugom mjestu u žarištu zaraze, osim mjesta na kojemu je organizam prvobitno uhvaćen, granice demarkiranog područja moraju se izmijeniti u skladu s tim.
   4.   Ako se ne utvrdi prisutnost organizma u razdoblju od dvije godine nakon posljednjeg nalaza organizma, ukidaju se demarkirana područja i nikakve daljnje mjere istrebljenja iz članka 4. nisu više potrebne.
   5.   Države članice moraju obavijestiti druge države članice i Komisiju o područjima iz stavka 1. dostavljanjem odgovarajućih karata u mjerilu.
   Članak 4.
   1.   U svakom dijelu demarkiranih područja države članice moraju nadzirati prisutnost organizma koristeći odgovarajuće zamke sa spolnim feromonima koje se trebaju razmjestiti u obliku mreže i redovito provjeravati. Za određivanje vrsta i broja zamki koje će se koristiti, kao i metode hvatanja, uzimaju se u obzir lokalne okolnosti i karakteristike demarkiranih područja.
   2.   Pored odredbi stavka 1., države članice moraju osigurati da se u žarištu zaraze:

               (a)

               svježe biljke Zea mais L. ili njihovi svježi dijelovi ne premještaju iz tih zona u godini pojavljivanja štetnoga organizma između datuma određenih na temelju biologije organizma, broja uhvaćenih organizama i klimatskih uvjeta koji prevladavaju u predmetnoj državi članici, kako bi osigurale da se organizam ne širi;

               (b)

               zemlja s polja kukuruza iz unutrašnjosti žarišta zaraze ne premješta u područja izvan žarišta zaraze;

               (c)

               kukuruz ne bere u godini pojavljivanja štetnoga organizma u razdoblju između datuma određenih na temelju biologije organizma, broja uhvaćenih organizama i klimatskih uvjeta koji prevladavaju u predmetnoj državi članici, kako bi osigurale da se organizam ne širi;

               (d)

               u poljima kukuruza provodi plodored kultura po kojem se tijekom razdoblja od tri uzastopne godine kukuruz uzgaja samo jednom, ili se kukuruz ne uzgaja dvije godine nakon zadnje godine u kojoj je organizam uhvaćen bilo gdje u cijelom žarištu zaraze;

               (e)

               polja kukuruza na odgovarajući način tretiraju protiv organizma do kraja razdoblja u kojemu on polaže jajašca u godini njegovoga pojavljivanja i u godini kasnije;

               (f)

               poljoprivredni strojevi koji se upotrebljavaju na poljima kukuruza potpuno očiste od svih ostataka tla i biljnih ostataka prije napuštanja područja;

               (g)

               divlje izrasle biljke kukuruza uklone s polja na kojima se kukuruz ne uzgaja.

         3.   Pored odredbi iz stavka 1., države članice moraju najmanje osigurati da se u sigurnosnim područjima:

               (a)

               provodi plodored kultura po kojemu se tijekom razdoblja od dvije uzastopne godine kukuruz uzgaja u samo jednoj godini; ili

               (b)

               polja kukuruza tretiraju na odgovarajući način protiv organizma u godini njegovoga pojavljivanja i u godini kasnije.

         4.   Pored odredbi iz stavka 1., države članice mogu utvrditi da se u tampon zonama primjenjuje plodored kultura po kojem se tijekom razdoblja od dvije uzastopne godine kukuruz uzgaja u samo jednoj godini.
   Članak 5.
   Države članice dostavljaju Komisiji i drugim državama članicama do 31. prosinca svake godine informacije o:

               —

               područjima iz članka 3. stavka 5.,

               —

               utvrđenim datumima i pripadajućim obrazloženjem iz članka 4. stavka 2. točaka (a) i (c),

               —

               obavljenom tretiranju iz članka 4. stavka 2. točke (e) i članka 4. stavka 3. točke (b).

         Članak 6.
   Države članice prilagođavaju najkasnije do 1. prosinca 2003. mjere koje su usvojile s ciljem sprečavanja širenja organizma na način da su te mjere u skladu s ovom Odlukom, a o prilagođenim mjerama odmah obavješćuju Komisiju.
   Članak 7.
   Komisija do 28. veljače 2005., a zatim do 28. veljače svake sljedeće godine, preispituje djelovanje ove Odluke.
   Članak 8.
   Ova je Odluka upućena državama članicama.

      Sastavljeno u Bruxellesu 24. listopada 2003.

            Za Komisiju

         David BYRNE

            Član Komisije

      (1)  SL L 169, 10.7.2000., str. 1.

      (2)  SL L 138, 5.6.2003., str. 47.


title: Odluka Vijeća 2012/503/ZVSP od 13. rujna 2012. o izmijeni Odluke 2010/452/ZVSP o Promatračkoj misiji Europske unije u Gruziji, EUMM Georgia

text:
               18/Sv. 012

               HR

               Službeni list Europske unije

               258

         32012D0503

               L 249/13

               SLUŽBENI LIST EUROPSKE UNIJE

               13.09.2012.

      ODLUKA VIJEĆA 2012/503/ZVSP
   od 13. rujna 2012.
   o izmijeni Odluke 2010/452/ZVSP o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. kolovoza 2010. donijelo Odluku 2010/452/ZVSP (1) o nastavku Promatračke misije Europske unije u Gruziji („EUMM Georgia” ili „Misija”) uspostavljenu 15. rujna 2008. Ta Odluka prestaje važiti 14. rujna 2012.

               (2)

               Politički i sigurnosni odbor (PSO) je 15. svibnja 2012. potvrdio preporuke za preispitivanje budućnosti misije EUMM Georgia na strateškoj razini.

               (3)

               Mandat misije EUMM Georgia bi trebalo produljiti za daljnje razdoblje od 12 mjeseci na temelju njezinog trenutačnog mandata.

               (4)

               Misija će se provoditi u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.

               (5)

               Odluku 2010/452/ZVSP bi stoga trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2010/452/ZVSP mijenja se kako slijedi:

               (1)

               članak 7. stavak 3. zamjenjuje se sljedećim:
               „3.   Sve osoblje poštuje minimalne operativne sigurnosne standarde specifične za Misiju i sigurnosni plan Misije, čime se podupire područje sigurnosne politike Unije. U pogledu zaštite klasificiranih informacija EU-a koji su povjereni članovima osoblja tijekom obavljanja njihovih dužnosti, sve osoblje poštuje sigurnosna načela i minimalne standarde iz sigurnosnih propisa Odluke Vijeća 2011/292/EU od 31. ožujka 2011. o sigurnosnim propisima za zaštitu klasificiranih informacija EU-a (2).

               (2)

               Članak 12. zamjenjuje se sljedećim:
               „Članak 12.
               Sigurnost
               1.   Zapovjednik civilne operacije usmjerava planiranje sigurnosnih mjera voditelja misije i osigurava njihovu ispravnu i učinkovitu provedbu u okviru misije EUMM Georgia u skladu s člancima 5. i 9.
               2.   Voditelj misije odgovoran je za sigurnost Misije i za poštovanje minimalnih sigurnosnih zahtjeva koji se primjenjuju na Misiju, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. Ugovora i njegovim popratnim instrumentima.
               3.   Voditelju misije pomaže viši dužnosnik za sigurnost misije (VDSM), koji izvješćuje voditelja misije i održava bliski funkcionalni odnos s Europskom službom za vanjsko djelovanje (ESVD).
               4.   Osoblje misije EUMM Georgia prolazi kroz obvezno sigurnosno osposobljavanje prije preuzimanja dužnosti, u skladu s OPLAN-om. Ono također ima redovito osposobljavanje ponavljanja na terenu koje organizira VDSM.
               5.   Voditelj misije osigurava zaštitu klasificiranih informacija EU-a u skladu s Odlukom 2011/292/EU.”;

               (3)

               u članku 14. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s Misijom između 15. rujna 2012. i 14. rujna 2013. iznosi 20 900 000 EUR.”;

               (4)

               Članak 16. zamjenjuje se sljedećim:
               „Članak 16.
               Slanje klasificiranih informacija
               1.   VP je ovlašten trećim državama povezanima s ovom Odlukom, prema potrebi i u skladu s potrebama Misije, slati klasificirane informacije EU-a do razine ‚CONFIDENTIEL UE/EU CONFIDENTIAL’, koji su nastali za potrebe Misije, u skladu s Odlukom 2011/292/EU.
               2.   VP je ovlašten UN-u i OESS-u, u skladu s operativnim potrebama Misije, slati klasificirane informacije i dokumente EU-a do razine ‚RESTREINT UE/EU RESTRICTED’, koji su nastali za potrebe Misije, u skladu s Odlukom 2011/292/EU. U tu svrhu sastavljaju se aranžmani između VP-a i nadležnih tijela UN-a i OESS-a.
               3.   U slučaju specifične i hitne operativne potrebe, VP je također ovlašten državi domaćinu slati sve klasificirane informacije i dokumente EU-a do razine ‚RESTREINT UE/EU RESTRICTED/EU RESTRICTED’, koji su nastali za potrebe Misije, u skladu s Odlukom 2011/292/EU. U tu svrhu sastavljaju se aranžmani između VP-a i nadležnih tijela države domaćina.
               4.   VP je ovlašten trećim državama povezanima s ovom Odlukom slati bilo kakve dokumente EU-a koji nisu klasificirani, a povezani su s raspravama Vijeća o Misiji i za koje vrijedi obveza čuvanja poslovne tajne u skladu s člankom 6. stavkom 1. Poslovnika Vijeća (3).
               5.   VP može delegirati ovlasti iz stavaka 1. do 4., kao i mogućnost sklapanja aranžmana iz stavaka 2. i 3. osobama pod njegovom/njezinom nadležnošću, zapovjedniku civilne operacije i/ili voditelju misije.

               (5)

               Članak 17. zamjenjuje se sljedećim:
               „Članak 17.
               Preispitivanje misije
               PSO-u se svakih šest mjeseci predstavlja preispitivanje Misije na temelju izvješća voditelja misije i ESVD-a.”;

               (6)

               u članku 18,. drugi stavak zamjenjuje se sljedećim:
               „Prestaje važiti 14. rujna 2013.”

         Članak 2.
   Ova Odluka stupa na snagu na datum donošenja.

      Sastavljeno u Bruxellesu 13. rujna 2012.

            Za Vijeće

            Predsjednik

         A. D. MAVROYIANNIS

      (1)  SL L 213, 13.8.2010., str. 43.

      (2)  SL L 141, 27.5.2011., str. 17.”;

      (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).”;


title: Odluka Vijeća (EU) 2017/1192 od 26. lipnja 2017. o stajalištu koje u ime Europske unije treba zauzeti u okviru Europskog odbora za izradu standardâ unutarnje plovidbe (CESNI) i na plenarnoj sjednici Središnje komisije za plovidbu Rajnom (CCNR) o donošenju standardâ za tehnička pravila za plovila unutarnje plovidbe

text:
               5.7.2017

               HR

               Službeni list Europske unije

               L 172/10

         ODLUKA VIJEĆA (EU) 2017/1192
   od 26. lipnja 2017.
   o stajalištu koje u ime Europske unije treba zauzeti u okviru Europskog odbora za izradu standardâ unutarnje plovidbe (CESNI) i na plenarnoj sjednici Središnje komisije za plovidbu Rajnom (CCNR) o donošenju standardâ za tehnička pravila za plovila unutarnje plovidbe
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. stavak 1., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Djelovanjem Unije u sektoru unutarnje plovidbe trebalo bi nastojati osigurati jednoobraznost u razvoju tehničkih pravila koja treba primjenjivati u Uniji za plovila unutarnje plovidbe.

               (2)

               Europski odbor za izradu standarda unutarnje plovidbe (CESNI) osnovan je 3. lipnja 2015. u okviru Središnje komisije za plovidbu Rajnom (CCNR) radi razvoja tehničkih standarda za unutarnje plovne putove u različitim područjima, posebno u pogledu plovila, informacijske tehnologije i posade.

               (3)

               Za učinkovit prijevoz unutarnjim plovnim putovima važno je da se tehnička pravila za plovila podudaraju te da su u najvećoj mogućoj mjeri usklađena u okviru različitih pravnih režima u Europi. Konkretno, države članice koje su ujedno i članice CCNR-a trebale bi biti ovlaštene podupirati odluke o usklađivanju pravila CCNR-a s onima koja se primjenjuju u Uniji.

               (4)

               Očekuje se da će CESNI na sastanku 6. srpnja 2017. donijeti standard kojim se utvrđuju tehnička pravila za plovila unutarnje plovidbe ('standard ES-TRIN') 2017/1.

               (5)

               Standardom ES-TRIN 2017/1 utvrđuju se jedinstvena tehnička pravila potrebna radi osiguranja sigurnosti plovila unutarnje plovidbe. Taj standard uključuje odredbe u pogledu brodogradnje, opremanja plovila unutarnje plovidbe i opreme za ta plovila, posebne odredbe u pogledu određenih kategorija plovila kao što su putnički brodovi, potiskivani konvoji i kontejnerski brodovi, odredbe u pogledu opreme za sustav automatske identifikacije, odredbe u pogledu identifikacije plovila, obrazaca svjedodžbi i upisnika, prijelazne odredbe te upute za primjenu tehničkog standarda.

               (6)

               Direktivom (EU) 2016/1629 Europskog parlamenta i Vijeća (1), s učinkom od 7. listopada 2018. izvan snage se stavlja Direktiva 2006/87/EZ Europskog parlamenta i Vijeća (2). Prilog II. Direktivi (EU) 2016/1629 izravno upućuje na tehnička pravila za plovila kako su određena u standardu ES-TRIN 2015/1. Komisija je ovlaštena za ažuriranje tog upućivanja na najnoviju verziju standarda ES-TRIN i utvrđivanje datuma njegove primjene.

               (7)

               Stoga će standard ES-TRIN 2017/1 utjecati na Direktivu (EU) 2016/1629.

               (8)

               Unija nije članica CCNR-a ni CESNI-ja. Stoga je potrebno da Vijeće ovlasti države članice za izražavanje u okviru tih tijela stajališta Unije u pogledu donošenja standarda ES TRIN 2017/1,

         DONIJELO JE OVU ODLUKU:
   Članak 1.
   1.   Stajalište koje u ime Unije treba zauzeti u okviru Europskog odbora za izradu standarda unutarnje plovidbe 6. srpnja 2017. jest pristanak na donošenje europskog standarda kojim se utvrđuju tehnička pravila za plovila unutarnje plovidbe (standard „ES-TRIN”) 2017/1 i dopunskog ispitnog standarda za unutarnju plovidbu AIS 2017/1.
   2.   Stajalištem koje u ime Unije treba zauzeti na plenarnoj sjednici Središnje komisije za plovidbu Rajnom (CCNR) na kojoj se odlučuje o tehničkim pravilima za plovila unutarnje plovidbe podupiru se svi prijedlozi kojima se tehnička pravila povezuju s pravilima standarda ES-TRIN 2017/1, među ostalim u pogledu stupanja na snagu prijelaznih odredaba.
   Članak 2.
   1.   Države članice izražavaju stajalište Unije kako je navedeno u članku 1. stavku 1., djelujući zajednički u interesu Unije.
   2.   Države članice koje su članice CCNR-a izražavaju stajalište Unije kako je navedeno u članku 1. stavku 2., djelujući zajednički u interesu Unije.
   Članak 3.
   Manje tehničke izmjene stajališta navedenih u članku 1. mogu se dogovoriti bez daljnje odluke Vijeća.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 26. lipnja 2017.

            Za Vijeće

            Predsjednik

         J. MIZZI

      (1)  Direktiva (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih pravila za plovila unutarnje plovidbe, izmjeni Direktive 2009/100/EZ i stavljanju izvan snage Direktive 2006/87/EZ (SL L 252, 16.9.2016., str. 118.).

      (2)  Direktiva 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i stavljanju izvan snage Direktive Vijeća 82/714/EEZ (SL L 389, 30.12.2006., str. 1.).


title: 2013/441/EU: Provedbena odluka Komisije оd 20. kolovoza 2013. o utvrđivanju datuma za početak djelovanja viznog informacijskog sustava (VIS) u osmoj regiji

text:
               21.8.2013

               HR

               Službeni list Europske unije

               L 223/15

         PROVEDBENA ODLUKA KOMISIJE
   оd 20. kolovoza 2013.
   o utvrđivanju datuma za početak djelovanja viznog informacijskog sustava (VIS) u osmoj regiji
   (2013/441/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka između država članica o vizama za kratkotrajni boravak (Uredba o VIS-u) (1), a posebno njezin članak 48. stavak 3.,
   budući da:

               (1)

               Sukladno Provedbenoj odluci Komisije 2012/274/EU od 24. travnja 2012. o određivanju druge skupine regija za početak rada Viznog informacijskog sustava (VIS) (2), osma će skupina regija, u kojoj za sve aplikacije treba početi prikupljanje i prijenos podataka u VIS, obuhvaćati Argentinu, Boliviju, Brazil, Čile, Kolumbiju, Ekvador, Paragvaj, Peru, Urugvaj i Venezuelu.

               (2)

               Države članice obavijestile su Komisiju da su obavile potrebne tehničke i pravne pripreme za prikupljanje i prijenos podataka, navedenih u članku 5. stavku 1. Uredbe o VIS-u, u VIS za sve aplikacije u toj regiji, uključujući i pripreme za prikupljanje i/ili prijenos podataka u ime druge države članice.

               (3)

               Prema tome je uvjet utvrđen u prvoj rečenici članka 48. stavka 3. Uredbe o VIS-u ispunjen te je potrebno utvrditi datum od kojega će VIS početi djelovati u osmoj regiji.

               (4)

               S obzirom da je u vrlo bliskoj budućnosti potrebno utvrditi datum početka djelovanja VIS-a, ova će Odluka stupiti na snagu na dan njezine objave u Službenom listu Europske unije.

               (5)

               Budući da se Uredba o VIS-u temelji na schengenskoj pravnoj stečevini, Danska je izvijestila o uvrštavanju Uredbe o VIS-u u svoje nacionalno zakonodavstvo u skladu s člankom 5. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice. Danska je stoga u skladu s međunarodnim pravom obvezna provoditi ovu Odluku.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (3). Ova Odluka stoga nije za Ujedinjenu Kraljevinu obvezujuća niti se u njoj primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (4). Ova odluka nije za Irsku obvezujuća niti se u njoj primjenjuje.

               (8)

               Ova Odluka predstavlja za Island i Norvešku razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda i Kraljevine Norveške o njihovom pridruživanju provedbi, primjeni i razvoju schengenske pravne stečevine (5), koje su obuhvaćene područjem iz članka 1. točke B Odluke Vijeća 1999/437/EZ (6) o određenim aranžmanima za primjenu tog Sporazuma.

               (9)

               Ova Odluka predstavlja za Švicarsku razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju pravne stečevine (7), koja pripada u područje iz članka 1. točke B Odluke 1999/437/EZ u vezi s člankom 3. Odluke Vijeća 2008/146/EZ (8).

               (10)

               Ova Odluka predstavlja za Lihtenštajn razvoj odredaba schengenske pravne stečevine u smislu Protokola potpisanog između Europske unije, Europske zajednice, Švicarske Konfederacije i Kneževine Lihtenštajn o pridruživanju Kneževine Lihtenštajn Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (9), koja pripada u područje iz članka 1. točke B Odluke 1999/437/EZ u vezi s člankom 3. Odluke Vijeća 2011/350/EU (10).

               (11)

               Ova Odluka predstavlja za Cipar akt koji se temelji na schengenskoj pravnoj stečevini ili je na koji drugi način s njom povezan u smislu članka 3. stavka 2. Akta o pristupanju iz 2003.

               (12)

               Ova Odluka predstavlja za Bugarsku i Rumunjsku akt koji se temelji na schengenskoj pravnoj stečevini ili je na koji drugi način s njom povezan u smislu članka 4. stavka 2. Akta o pristupanju iz 2005.

               (13)

               Ova Odluka predstavlja za Hrvatsku akt koji se temelji na schengenskoj pravnoj stečevini ili je na koji drugi način s njom povezan u smislu članka 4. stavka 2. Akta o pristupanju iz 2011.,

         DONIJELA JE OVU ODLUKU:
   Članak 1.
   Vizni informacijski sustav počet će djelovati u osmoj regiji 5. rujna 2013. kako je utvrđeno Provedbenom odlukom 2012/274/EU.
   Članak 2.
   Ova Odluka stupa na snagu na dan objave u Službenom listu Europske unije.
   Članak 3.
   Ova se Odluka primjenjuje u skladu s Ugovorima.

      Sastavljeno u Bruxellesu 20. kolovoza 2013.

            Za Komisiju

            Predsjednik

         José Manuel BARROSO

      (1)  SL L 218, 13.8.2008., str. 60.

      (2)  SL L 134, 24.5.2012., str. 20.

      (3)  SL L 131, 1.6.2000., str. 43.

      (4)  SL L 64, 7.3.2002., str. 20.

      (5)  SL L 176, 10.7.1999., str. 36.

      (6)  SL L 176, 10.7.1999., str. 31.

      (7)  SL L 53, 27.2.2008., str. 52.

      (8)  SL L 53, 27.2.2008., str. 1.

      (9)  SL L 160, 18.6.2011., str. 21.

      (10)  SL L 160, 18.6.2011., str. 19.